Public procurement notice: Contract Award Notice
Published: 2017-05-24
Buyer: Forsvarsministeriets Material- og Indkøbsstyrelse (FMI)
Country: DK
Region: DANMARK
Contract type: Supplies
Procedure: Contract award without prior publication
CPV classification: 35300000: Weapons, ammunition and associated parts | 35320000: Firearms | 35322000: Artillery | 35330000: Ammunition | 35332000
Estimated value: 450000000 DKK

Technical requirements: Forsvarsministeriets Materiel- og Indkøbsstyrelse (FMI) har indgået en rammeaftale med producenten af 35mm Millenium Naval Gun systemer i de kommende 7 år med mulighed for forlængelse i samlet op til 22 år (option 15 år). Rammeaftalen skal således indledningsvist løbe i 7 år, hvorefter det er muligt for FMI at forlænge rammeaftalen i 3 gange 4 år og 1 gange 3 år, således at rammeaftalen samlet kan have en løbetid på 22 år. (Se begrundelse for rammeaftalens længere varighed i afsnit VI.2).
FMI har behov for løbende at kunne anskaffe reservedele og services til forsvarets eksisterende 35mm Millenium Naval Gun systemer, mulighed for anskaffelse af ammunition til forsvarets 35mm Millenium Naval Gun systemer samt mulighed for at kunne anskaffe yderligere 35mm Millenium Naval Gun systemer, såfremt der skulle opstå et operativt behov herfor. Forsvarets 35mmMillenium Naval Gun systemer er installeret på forsvarets fregatter og støtteskibe, som begge anvendes i forbindelse med nationale og internationale militære operationer. 35mm Millenium Naval Gun systemet er beregnet til bekæmpelse af indkomne luft- og sømål og betegnes som et close-in-weapon-system (CIWS) og udgør en integreret del af skibenes samlede våbensystem.
FMI ønsker mulighed for løbende at anskaffe reservedele og serviceydelser til forsvarets 35mm Millenium Naval Gun systemer, ammunition til forsvarets 35mm Millenium Naval Gun systemer samt mulighed for at anskaffe yderligere 35mm Millenium Naval Gun systemer, såfremt der skulle opstå et operativt behov herfor, hvorfor FMI har indgået en rammeaftale med Rheinmetall Air Defense. 35mm Millenium Naval Gun systemerne er et kompleks våbensystem, som er en integreret del af forsvarets øvrige våbensystemer, hvorfor anvendelsen af reservedele, serviceydelser og ammunition produceret af leverandøren af 35 Milleniun Naval Gun systemerne er nødvendig for at sikre systemets funktionalitet og fortsatte interoperabilitet med forsvarets øvrige våbensystemer. Det vil endvidere ikke være muligt at anvende forskellige close-in weapon systemer (35mm Millenium Naval Guns) på forsvarets skibe, da det vil udgøre en sikkerhedsrisiko for fejlbetjening i fjendtlige situationer, hvorfor eventuel anskaffelse af yderligere systemer, vil skulle ske ved den eksisterende leverandør. Såfremt den fornødne funktionalitet og interoperabilitet ikke sikres, kan dette have dødelig udgang for personel samt forårsage store skader på skibene. Selv beskedne tekniske vanskeligheder kan have meget store konsekvenser. Anskaffelserne ønskes således foretaget ved den eksisterende leverandør, Rheinmetall Air Defence AG (RAD),da 1) RAD har alle immaterielle rettigheder til 35mm Millenium Naval Gun systemerne, således at RAD har eneretten til produktion og salg af Millenium Naval Gun systemerne, samt reservedele og ammunition hertil,2) RAD er den eneste som kan levere Original Equipment Manufactured (OEM) og certificerede reservedele til 35mm Millenium Naval Gun systemerne, 3) RAD af hensyn til interoperabilitet og sikkerhed er den eneste, der har den tekniske know-how til 35mm Millenium Naval Gun systemerne til at kunne producere OEM og certificerede reservedele samt foretage vedligehold af 35mm Millenium Naval Gun systemerne, 4) RAD er den eneste som kan levere certificeret ammunition, som forsvaret stiller krav om anvendes 5) det af sikkerhedsmæssige hensyn og af hensyn til interoperabilitet mellem skibenes øvrige våbensystemer ikke vil være muligt at anvende forskellige systemer, og 6) et systemskifte af operationelle og økonomiske årsager ikke er teknisk muligt. På baggrund af ovennævnte vurderer FMI, at anskaffelsen af reservedele og serviceydelser kan ske ved en direkte tildeling til RAD med hjemmel i forsvarsdirektivets artikel 28, stk. 1, litra e.
Rammeaftalens mulige længere varighed begrundes i hensyn til forsyningssikkerhed, materialets levetid samt tekniske vanskeligheder i forbindelse med et leverandørskifte.
Vurderingen vedrørende indgåelse af en længerevarende rammeaftale er i hovedsagen baseret på, at FMI af operationelle årsager har behov for:
— at sikre levering af Original Equipment Manufactured (OEM) og certificerede reservedele og certificeret ammunition i hele 35mm Millenium Naval Gun systemernes levetid,
— at det er forbundet med store tekniske vanskeligheder at skifte leverandør, som ikke forventes at kunne overkommes, og
— at det af sikkerhedsmæssige årsager er nødvendigt at sikre forsyningssikkerheden ved indkøb på en længerevarende rammeaftale både i forhold til suverænitetshåndhævelse og deltagelse i internationale operationer i hele materiellets levetid.
For klagefrister kan der henvises til Håndhævelsesloven § 7, stk. 3, hvoraf det fremgår, at en klage over, at ordregiver har indgået en kontrakt uden forudgående offentliggørelse af en udbudsbekendtgørelse i Den Europæiske Unions Tidende, skal være indgivet til Klagenævnet for Udbud inden 30 kalenderdage regnet fra dagen efter den dag, hvor ordregiver har offentliggjort en bekendtgørelse i Den Europæiske Unions Tidende om, at ordregiveren har indgået en kontrakt, forudsat at bekendtgørelsen indeholder begrundelsen for ordregiverens beslutning om at tildele kontrakten uden forudgående offentliggørelse af en udbudsbekendtgørelse i Den Europæiske Unions Tidende.